ΧΑΡΛΕΜ
Το λάπτοπ σου είχε το Instagram μου, τα χόμπι και το πρόγραμμά μου.
Ό,τι κάναμε χθες βράδυ, το είχες ψάξει. Καταλαβαίνεις πόσο άρρωστο είναι αυτό;
Δεν είναι έτσι. Απλώς δεν ξέρω να σχεδιάζω ραντεβού. Το μόνο κακό μου.
Ό,τι πεις. Άσε που έχεις κι άλλα κακά. Όπως η ειλικρίνεια, ας πούμε.
Τι;
Έκανες ότι με συνάντησες τυχαία στον Κόκκινο Αστακό. Ψέμα.
Μάντεψες το ζώδιό μου. Ψέμα.
Κι ότι μ' αρέσουν τα βιντεοπαιχνίδια. Ψέμα!
Αλλά δεν ήταν κανονικό ψέμα, ήταν πιο πολύ αναγνωριστική. Σωστά;
Απλώς προσπαθούσα να σε εντυπωσιάσω.
Ήθελες να με ρίξεις στο κρεβάτι με το να προσποιείσαι ότι έχουμε κοινά.
Πολλά αποδείχθηκαν αληθινά.
Δεν καταλαβαίνεις ότι τώρα θ' αναρωτιέμαι τι ήταν αληθινό και τι όχι;
Και γιατί να το κάνεις αυτό προτού καν με γνωρίσεις;
Επειδή το άρθρο σου για το The Root για την ανάπλαση ήταν άψογο.
Και ναι, σε έψαξα και σε βρήκα χαριτωμένη.
Ξαφνικά, βρέθηκες στο πάνελ και έψαξα το Instagram σου
και δοκίμασα τον Κόκκινο Αστακό.
Παρακολούθηση, δηλαδή. Τώρα μένει απλώς να δολοφονηθώ.
Ήμασταν σε πολλά απομονωμένα μέρη χθες βράδυ.
Αν σκόπευα να σε σκοτώσω, θα το είχα κάνει.
-Χαίρομαι που το μαθαίνω. -Υποτίθεται ότι ήταν αστείο.
Όλη η φάση είναι αστεία και δεν έχω χρόνο γι' αυτά.
Έχασα μια πολύ σημαντική συνάντηση.
Γι' αυτό θα φύγω, προτού κλείσουν οι πόρτες και κλειδωθούν μόνες τους.
Δόκτωρ Προύιτ!
-Ήμουν στο γραφείο σας. -Χαριτωμένο.
Εγώ ήμουν στο γραφείο μου την ώρα της συνάντησής μας.
Λυπάμαι. Αν μπορούσα να εξηγήσω...
Καμίλ, υπάρχουν δύο πράγματα δεν μπορώ να ανεχτώ.
Το ένα είναι η καθυστέρηση
και το άλλο είναι το ακατάλληλο ντεκολτέ στον χώρο εργασίας.
Μπουμ, μπουμ! Διπλό έγκλημα.
Δεν το συνηθίζω καθόλου. Είμαι πάντα στην ώρα μου.
Αφού γεννήθηκα και τρεις βδομάδες νωρίτερα.
Σας παρακαλώ, θα αποδείξω την αξία μου στην ερευνητική ομάδα για τους Σενέκα.
Αυτό θα το αποδείξεις στον νέο σου ρόλο ως δεύτερη βοηθός.
Να υποθέσω ότι δεν έχουν νόημα τα παρακάλια;
-Δεν ξέρω, αλλά μάλλον δεν θα πιάσει. -Ποιος πήρε τη θέση του πρώτου βοηθού;
Εκείνη που δεν άργησε. Η Νόρα Λονγκμπόουν.
-Η φοιτήτριά μου; Μα είναι προπτυχιακή. -Ναι, με πολλές δυνατότητες.
Πώς γίνεται να είμαι βοηθός της φοιτήτριάς μου;
Πρέπει να έρχεσαι έγκαιρα για να το μάθεις.
Καμίλ, δεν πρόκειται να σου κάνω χάρες.
Αν θες όντως αυτήν τη δουλειά, πρέπει να την κερδίσεις.
Ναι. Θα το κάνω.
Κι αν μυρίζεις εσύ έτσι, πρέπει να κάνεις μπάνιο.
Ποιος το φανταζόταν ότι μια φωτογράφιση μπορεί να είναι τόσο αφροδισιακή;
Ποιος φανταζόταν ότι θα είμαι πάλι στο κρεβάτι σου;
Να σημειωθεί ότι το σεξ μετά τη γνωριμία μας
-ήταν καλύτερο από την πρώτη φορά. -Συμφωνώ.
Τώρα με συγχωρείς, αλλά πάω να ζεστάνω λίγο φαγητό πριν φύγω...
Πολύ ύπουλη κίνηση.
Με θυμήθηκες όμως.
Έχω δουλέψει με πολλούς CEO για να ξέρω ότι το σήμα κατατεθέν μετράει.
Μου αρέσει αυτό.
-Εμένα μου αρέσεις εσύ. -Ναι. Πάλι συμφωνώ.
Κι αν σοβαρολογείς για τον σύμβουλο επιχειρήσεων,
μόλις έγραψα άρθρο για την Trask. Ευχαρίστως να σε συστήσω.
Πλάκα κάνεις! Και δικτυωμένη και λεσβία;
Πώς μου 'φεξε έτσι;
Μακάρι να το άκουγε αυτό η ομοφοβική μητέρα μου.
Τι κάνεις αύριο το βράδυ;
Θα με καλέσεις πάλι για ξεπέτα;
Έλεγα κάτι σε ραντεβού. Δείπνο.
Τι λες! Αναβαθμίστηκα.
Και μετά, εγώ και η φίλη μου, η Άντζι,
θα πάμε στου Μίντον, αν θες να έρθεις.
-Θα το 'θελα πολύ. -Εντάξει, τότε!
Καλημέρα.
-Σου έφτιαξα... -Θεέ μου!
Μπέιγκελ και φρούτα και πατάτες και έξτρα μπέικον.
Δεν θα πάρω. Δεν νομίζω ότι στις ξεπέτες μαγειρεύουν κιόλας.
Βέβαια είναι η πρώτη μου φορά οπότε δεν ξέρω τους κανόνες.
Αλλά σ' ευχαριστώ για χθες το βράδυ.
Ήσουν πολύ... Διεξοδικός.
Θέλω να ικανοποιώ.
Στο καλό, κύριέ μου.
Στάσου, αυτό ήταν δηλαδή; Απλώς θα φύγεις;
Ναι. Δηλαδή, αυτό ήταν το σχέδιο.
Πήδημα, άγρια κόλπα, τράβηγμα μαλλιών. Όχι και μαγείρεμα κιόλας.
Αλλά πεινάω λιγάκι.
Θα τσιμπήσω λίγο.
Αλλά το κάνω για το ζάχαρό μου όχι για να φάμε μαζί πρωινό.
Κατάλαβα.
Δεν σημαίνει τίποτα. Το μπέικον είναι τέλειο.
Εσύ είσαι τέλεια.
-Μπαμπά! -Θεέ μου! Τι είναι αυτό;
-Αυτά τι είναι; -Τζέι Τζέι! Τι κάνεις εδώ;
-Όχι! Τζέι Τζέι, στην κουζίνα. -Γεια σου, γυμνή κυρία.
Θεέ μου! Γιαγιά, τι κάνεις στο σπίτι τόσο νωρίς;
Αρρώστησαν όλοι στο πλοίο. Οι λευκοί δεν εμβολιάζονται.
-Θα φύγω μόλις βρω... -Αυτό; Κι αυτά;
Χάρηκα πολύ που σας γνώρισα.
Μπορώ να πληρώσω ψυχολόγο για τον γιο σου.
Καλή σου μέρα. Ευχαριστώ πολύ. Λυπάμαι.
Αυτός είναι ο λόγος που δεν κάνω σεξ με αγνώστους.
Τη μία θεωρείς ότι θα δεις χαρά στα σκέλια,
και την άλλη κρύβεις τα βυζιά σου από ένα αγοράκι.
-Το 'χω... Με δίδυμα. -Δεν θέλω να ξέρω.
Καλά, αλλά αξίζει.
Η σύντομη εκδοχή. Ο Μάικλ Ντάγκλας δεν με κάλεσε ποτέ ξανά στο πλωτό του.
Και το κακό, ρε φιλενάδα, είναι ότι το σεξ με τον Σον ήταν άψογο
και δεν είχα πρόβλημα να του μιλώ στο πρωινό.
Στο πρωινό; Γνώρισες την οικογένειά του;
Δέξου το, Κουίν, δεν μπορείς να γίνεις τσουλάκι.
Όχι! Μαθαίνω, εντάξει; Είμαι καινούργια σ' αυτό. Τσουλο-μαθαίνω.
Και δεν πρόκειται να τον ξαναδώ. Δεν μπορώ.
Γιατί η πολιτική μου "όχι παιδιά που δεν είναι της Κουίν" είναι αυστηρή.
Τα παιδιά φέρνουν δράματα με τη μαμά τους. Κι εγώ ψάχνω για κάτι απλό.
Δεν θέλω άλλη μία όχι και τόσο χαρούμενη γυναίκα στο προσκήνιο.
-Όχι! Κάνε μου τη χάρη. -Μια άλλη γυναίκα ίσως έχει πλάκα.
Αλλά αυτό μου θυμίζει πάλι το πλωτό σπίτι του Μάικι.
Μακάρι να μην είχε αλλάξει αριθμό.
Γαμώτο! Μάλλον θα το άφησα.
Τι; Την περηφάνια σου; Την αξιοπρέπεια; Την παρθενιά;
Το κολιέ μου. Γαμώτο!
Έφυγα τόσο γρήγορα που θα το άφησα δίπλα στο κρεβάτι.
Ή στο ντους. Κάτω απ' το τραπέζι της κουζίνας.
Ναι! Ο γύρος του κόσμου, αγάπη. Έτσι μ' αρέσει κι εμένα να ταξιδεύω.
Ήταν της γιαγιάς μου. Τώρα πρέπει να τον δω για να το πάρω.
Κάτι λέει αυτό. Σε βλέπω να γίνεσαι κακιά μητριά.
-Θα σε χαστουκίσω! -Όχι, εγώ θα σε... Άντε ρε!
Κοίτα εδώ επιταγή.
Πώς φορολογείς κάποιον που βγάζει τόσο λίγα;
Έτσι γίνονται οι Μαύροι Ρεπουμπλικάνοι; Μήπως ήμουν σκληρή με τη Στέισι Ντας;
Όχι! Αυτή κι ο Μπεν Κάρσον έχουν μπει στον πάγο.
Γαμώτο, τώρα πρέπει να κάνω την νταντά για καιρό.
Ποτέ δεν ξέρεις πότε θα γίνεις μητέρα.
Αυτό είναι πολύ προσβλητικό. Μόνο όταν χρειάζεται το κάνω.
Απορώ πώς σε πέρασε για Τζαμαϊκανή.
Με πληρώνει και φροντίζω την κόρη της.
-Όχι, αυτό βγήκε χάλια. Όχι. -Κόρη.
Κόρη.
-Είναι φρικτό αυτό που κάνεις. -Τι κακία!
Ναι. Ευχαριστώ. Όχι, το ξέχασα τελείως.
Συγγνώμη. Να σας πω κάτι; Είχα ένα πολύ άσχημο πρωινό.
Δεν πρέπει ν' ακυρώσω τη συνεδρία μου.
Δεν θα την ξαναχάσω. Το υπόσχομαι.
-Τα λέμε την άλλη εβδομάδα. -Καμίλ!
Θεέ μου! Ρετζίνα!
-Γεια! -Έχω να σε δω καιρό εδώ.
Το ξέρω!
Θα 'χουν αλλάξει τα προγράμματά μας για τα ψώνια.
Ή σταμάτησες επί τούτου να έρχεσαι τα Σάββατα
και δεν απαντάς στα μηνύματά μου.
Ξέρεις, η δουλειά ήταν...
-Τρέλα. -Καμίλ.
Μήπως δεν θα 'πρεπε να μη μιλούν οι μαμάδες στις πρώην των γιων τους,
ιδίως όταν αυτοί έχουν αρραβωνιαστεί;
Είμαι μεγάλη γυναίκα. Σ' όποιον θέλω θα μιλάω.
Και ήθελα να σου μιλήσω. Ο Ίαν μού είπε ότι σε είδε.
Ναι. Με είδε.
Κι εγώ τον είδα. Ειδωθήκαμε, προφανώς.
Να κανονίσουμε να βρεθούμε.
Να φάμε μαζί, να τα πούμε.
Να το κάνουμε σύντομα. Συνταξιοδοτήθηκα και φεύγω στον νότο.
Συγχαρητήρια!
Δεν μπορείς να φύγεις. Είσαι η Νέα Υόρκη.
Ας μη γελιόμαστε, η Νέα Υόρκη έχει αλλάξει πια.
Έλα στο πάρτι συνταξιοδότησής μου. Αύριο στις έξι, στο σπίτι μου.
Θα προσπαθήσω.
Όλοι ξέρουμε ότι στη Νέα Υόρκη αυτό σημαίνει "όχι".
-Όχι. -Σε παρακαλώ;
Δεν θα 'ναι ωραίο να φύγω απ' το Χάρλεμ χωρίς εσένα εκεί.
Δεν θα 'ναι περίεργα με τον Ίαν;
Καθόλου. Ο Ίαν δεν θα 'ναι καν.
Οπότε, τα λέμε εκεί;
-Μα, απλώς... Δεν... -Θα τα πούμε εκεί.
Η Ρετζίνα λέει ότι ο Ίαν έχει άλλα πλάνα.
Ακόμα κι αν δεν έχει, δεν κρατάμε πρώην οικογένειες σε απόσταση;
Εγώ δεν θέλω να γνωρίζω συγγενείς ακόμα και σε σχέση. Ιδίως μπαμπάδες.
Μπορεί να 'χα πηδήξει και κανέναν.
Όσο ήσουν σε σχέση;
Μακριά από τις πρώην οικογένειες.
Στο δημοτικό, έβγαινα μ' ένα αγόρι. Οι γονείς του έχουν τα ξενοδοχεία Hyatt,
και τώρα, τα αποφεύγω μην τυχόν και τους δω.
Το βρίσκω λίγο ακραίο. Μιλάμε για 5.000 Hyatt.
Βασικά, είναι 843 και δεν θα δουν ποτέ τα λεφτά της Κουίν.
Γι' αυτό λέγονται Hyatt και όχι Άντζι.
Σας έχω γραμμένες, τώρα θα βγάλω δικά μου λεφτά.
-Δεν πρέπει να πάω στη Ρετζίνα; -Όχι.
-Φυσικά και πρέπει. -Δεν πρέπει;
Ήταν σαν δεύτερη μαμά μου.
Μη σας πω η πρώτη, αν κρίνουμε απ' τη δική μου.
Είσαι σίγουρη ότι θες να γυρίσεις στο Σημείο Μηδέν του Ίαν;
Εντάξει, αυτό είναι δραματικό, αλλά όχι. Δεν θέλω.
Αλλά το χρωστάω στη Ρετζίνα να πάω και να την αποχαιρετήσω σωστά.
Φέρθηκα σαν ηλίθια μετά τον χωρισμό.
Η Κουίν τσουλάκι, η Καμίλ ηλίθια; Γιατί μου κλέβετε τους τίτλους όλες;
Θα έρθω μαζί σου, αν θες στήριξη.
-Το εκτιμώ. -Ιδίως αν έρθεις μαζί να πάρω το κολιέ.
Φυσικά.
Δεν μπορώ να πάω. Η Τάι κι εγώ θα πάμε στου Μίντον.
Άσε που δεν θέλω κιόλας. Μυρίζομαι μπαρούτι.
Πάντως σ' εμένα ακούγεται σαν να θες να μπλεχτείς πάλι με τον Ίαν.
Όχι, δεν έχει να κάνει μ' αυτόν.
Μην το αναλύεις τόσο. Και βλέπεις πολλά ριάλιτι.
Θα μαζευτούμε την Παρασκευή να δούμε το Γυναίκες Μετεωρολόγων: Τάμπα;
-Ναι! -Είναι εποχή τυφώνων.
-Ναι! -Στο δικό μας σπίτι. Στο δικό μας.
"Μας";
-"Σου". Η Καμίλ μάς κάλεσε πρόσφατα. -Ναι.
Μάλλον το ξέχασα. Το 'χω κάψει πια με τη δουλειά.
-Το μαγαζί πάει απ' το κακό στο χειρότερο. -Να τα πω ανοιχτά;
Πρέπει να βρεις επενδυτή.
Θες κάποιον να χτίσει τη φίρμα
και δεν θέλει να βγάλει γρήγορο χρήμα.
Θες έναν πλούσιο λευκό.
Ναι, μ' αρέσουν οι πλούσιοι λευκοί.
Σε βγάζουν απ' τη φυλακή με τη μία, βράδυ πρωί, χωρίς να ρωτάνε πολλά πολλά.
-Ξεχνάω ότι είσαι απ' το Στάτεν Άιλαντ. -Εγώ δεν μπορώ να το ξεχάσω με τίποτα.
Ένας επενδυτής θα με βοηθούσε ν' ανοίξω τα φτερά μου.
Θα με συστήσεις στους γνωστούς σου, Τάι;
Θα σε ενημερώσω.
-Λες να με ενημερώσει, όντως; -Φυσικά.
Θεέ μου! Πάλι ο Τζέιμσον μου γράφει. Όχι!
Όχι! Δεν είπες ότι πέρασες καλά;
Αλήθεια θα ξεκόψεις επειδή πήρες ελαφρώς τον πούλο με την εξαπάτηση;
Τον πήρα και τον παραπήρα, αλλά για ποια εξαπάτηση μιλάς;
Το αθώο ψέμα που λένε οι άντρες για να σε πηδήξουν.
Η Άντζι μού τα 'χει μάθει όλα. Είναι το αντίθετο του Ωραία Μου Κυρία.
Αλήθεια τώρα! Το γεγονός ότι το πάλεψε για να σε κάνει να περάσεις καλά...
Έλα, είναι ρομαντικό, Καμ.
Άσε που, στα χαρτιά, είναι ιδανικός για σένα.
Εδώ δεν μιλάμε για χαρτιά.
Με τον στρίπερ σου τι θα γίνει; Πότε θα πάρουμε το κολιέ σου;
Δεν θα το πάρουμε.
Έδωσα στον Σον αυτήν τη διεύθυνση και είπα να μου γράψει όταν φτάσει.
Έλεγα μήπως βγεις εσύ να το πάρεις.
Δεν θα 'ναι περίεργο;
-Αυτό κι αν είναι άβολο... Κι εσύ εδώ! -Ναι.
Στης μαμάς μου. Ποιος το φανταζόταν;
-Γεια, Κουίν. -Γεια.
Η μαμά μου θα σας κάλεσε όλες.
Εντάξει. Να φύγουμε ή να μπούμε;
Να φύγουμε. Όχι, στάσου.
-Να μπούμε μέσα. Όχι. -Να μπούμε, κοπελιά.
-Να φύγουμε. -Να φύγουμε.
-Πάμε. -Όχι. Πάμε μέσα;
Να πάρει, έδωσα τη διεύθυνση στον Σον. Πάμε μέσα! Γαμώτο!
Δεν μπορώ να πιστέψω
ότι είμαστε εκείνα τα ενοχλητικά, ευτυχισμένα ζευγάρια που μισώ.
Αλλά μ' αρέσει κιόλας.
Να πάρει, είναι τέλειο!
Λοιπόν, πώς πήγε η δουλειά σήμερα;
Και κυρίως, το αφιέρωμά μας;
Δεν είναι αφιέρωμα, αλλά νομίζω ότι θα χαρείς πολύ.
-Πότε θα το διαβάσω; -Όταν κυκλοφορήσει.
Μισό, αγάπη...
Δεν μπορείς να μου δώσεις ένα πρώτο αντίγραφο;
Όχι. Δεν σου δίνω τίποτα τέτοιο.
Κι αν κάνω εκείνο που σ' αρέσει;
Να σου δώσω για να μου δώσεις;
Αυτό είναι δελεαστικό.
Στάσου να πληρώσω πριν αλλάξεις γνώμη.
Τον λογαριασμό, παρακαλώ.
Ευχαριστώ για το δείπνο.
Αλήθεια;
Μήπως ν' αφήσουμε το Μίτονς;
Είμαι πτώμα.
Θες να πάμε στο σπίτι σου; Γιατί κάτι ανέφερες για δούναι και λαβείν.
Άλλη φορά. Είμαι κουρασμένη.
Εντάξει. Ναι. Και σίγουρα είναι όλα...
-Απόλυτα. -Εντάξει.
-Καληνύχτα. -Καλό βράδυ.
Γαμώτο!
Να τη. Περνάτε καλά, κυρίες μου;
Ναι. Θεέ μου, μου λείπει αυτό το σπίτι.
Καμίλ, είσαι μια κούκλα. Σαν να μην πέρασε μια μέρα.
Πειραματίζονται με τους μαύρους στο Κολούμπια;
Πάντως, δεν θα το 'καναν για να δείχνουμε εμείς νέες.
Χαίρομαι πολύ που ήρθες. Σε είχα σαν κόρη μου πάντα.
Ευχαριστώ.
Αλλά ξαφνιάστηκα που είδα αυτόν που είναι σαν γιος σου.
-Είναι ο Ίαν εδώ. -Ναι, άλλαξαν τα πλάνα του.
Ελπίζω να μη σε πειράζει.
Όχι. Καθόλου.
Όχι απλώς δεν με πειράζει. Είναι τέλεια. Ό,τι καλύτερο.
Ο Ίαν είναι εδώ, στο σπίτι που μεγάλωσε...
Να η Ντουάνα. Πάμε.
Θέλω αυτά τα παπούτσια, κοπελιά!
Η αρραβωνιαστικιά του Ίαν. Η Μίρα.
Καλή είναι, αν σ' αρέσουν τα κοκαλιάρικα μοντέλα.
-Σωστά. -Αλλά είναι έξω απ' τα νερά της εδώ.
-Δεν ταιριάζει. -Λίγο ακόμα.
-Ναι. Νιώθω λίγο άσχημα για εκείνη. -Ναι, κι εγώ.
Είναι ζόρι να βλέπεις την αρραβωνιαστικιά του πρώην σου να αγαπιέται απ' το σόι του.
Η Ρετζίνα δεν είναι εντάξει.
Έλα τώρα. Άλλαξαν τα πλάνα του;
Σιγά μην έχανε το πάρτι της μαμάς του. Ήξερε ότι θα ήταν εδώ.
-Λες; -Είναι εντελώς στημένο.
Ναι, αλλά γιατί;
Ελπίζει ότι θα τα ξαναβρείτε τελικά.
Όχι. Αφού εκείνος έχει προχωρήσει.
Καμίλ, αυτό θέλει.
Αφού το είπε. Είσαι σαν κόρη της. Ακόμα.
-Μπορεί να έχεις δίκιο. -Έχω.
Κοίτα. Είσαι ακόμα στον τοίχο. Έλεος.
Πάντα λέγαμε να μετακομίσουμε εδώ αφού παντρευόμασταν.
-Να κάναμε παιδιά. Να παίρναμε σκύλο. -Με δουλεύεις;
Ηρέμησε. Πάντα ξυπνώ τη ρομαντική σου πλευρά.
Όχι, ο Σον. Μπήκε μέσα!
-Έπρεπε να στείλεις μήνυμα. -Έστειλα. Τέσσερις φορές. Καμία απάντηση.
Εντάξει. Με το δίκιο σου.
Αν μου δώσεις το κολιέ μου, μπορείς να πηγαίνεις.
Κουίν, ποιος είναι αυτός ο όμορφος που έφερες στο σπίτι μου;
-Γεια, είμαι ο Σον. Ωραίο σπίτι. -Ευχαριστώ.
-Μόλις έφευγα. -Σιγά μη φύγεις.
Κανείς δεν φεύγει από δω πεινασμένος.
-Σ' αρέσουν τα παϊδάκια; Έλα, αγάπη. -Με τρελαίνει η γυναίκα.
Ναι. Είναι τέλεια.
Σκότωσέ με!
Κοπελιά. Τι μαλλιά!
Το ξέρω. Ακόμα το συνηθίζω, αλλά, ξέρεις τώρα.
Τι;
Φοράς τα Retro 4s όταν είναι να πηδήξεις.
Ενώ τα Retro 9s τα φοράς όταν γουστάρεις κάποια.
Έχω να τα δω απ' τη Μελίσα.
Δεν ξέρεις τη ζωή μου.
Λοιπόν, πού είναι;
Ναι, άλλαξα γνώμη.
Αλλάζεις γκομενάκια πιο γρήγορα κι από μένα.
-Τι πρόβλημα είχε αυτή; -Τίποτα.
Είναι αστεία. Τρελά έξυπνη.
-Πού είναι το πρόβλημα, τότε; -Είναι...
-Λευκή. -Ανατροπή.
Με θεωρείς πουλημένη;
-Δεν είπα αυτό. -Το είπες.
Δεν είμαι σαν τους άλλους μαύρους
που μόλις πετύχουν κάτι αρχίζουν να βγαίνουν με λευκούς.
Απλώς έτυχε και μ' αρέσει.
Νόμιζα ότι το 'χω, αλλά έτσι που μας κοιτούσε ο κόσμος...
Και τι μήνυμα στέλνουμε στον κόσμο;
Γεια, είμαι η Τάι, έφτιαξα μια εφαρμογή
για να γνωρίζονται και να ερωτεύονται οι έγχρωμοι queer άνθρωποι,
αλλά ορίστε η λευκή γυναίκα μου τα παιδιά μας,
και το λαμπραντούντλ μου.
Τάι, χαλάρωσε λίγο.
Λες να τη χωρίσω; Ναι.
Θεωρείς ότι πρέπει να χωρίσω.
Έχεις ξεφύγει.
Δεν έχει σημασία τι θεωρώ εγώ ή ο κάθε ένας.
Μπούρδες!
Ξέρεις τι λέμε για τους μαύρους που έχουν λευκές γκόμενες;
Μα αυτοί είναι οι τύποι που βγαίνουν με λευκές
και λένε "Οι μαύρες είναι φωνακλούδες, επιθετικές και δύσκολες".
Δεν είσαι έτσι εσύ.
Δεν νομίζω ότι μπορώ ν' αντέξω την πίεση, Αντζ!
Στην τελική, η αγάπη είναι αγάπη.
Η σχέση, όμως, είναι επιλογή. Δεν χρειάζεται να διαλέξω την Άννα.
Μάλλον ξέρεις ήδη τι θες να κάνεις.
-Μισό, πού είναι η Τρίνα; -Πάει η Τρίνα! Την έκαψα.
-Την έκαψες; -Θεός σχωρέσ' την!
Κοπελιά, ήταν ανθρώπινα μαλλιά.
Θα σου παραγγείλω άλλη.
Καινούργια Τρίνα. Ίσως και καμιά Ντέμπι, μωρή.
Στάσου γιατί η Ντέμπι μου ακούγεται ξανθιά.
Ακούγεται σαν να ανεμίζει.
Δηλαδή, θα μείνεις όλο το βράδυ ή...
Είναι το τελευταίο πιάτο.
Έτσι είπες πριν από τρία πιάτα.
Και πρόσεχε. Δεν βγαίνει αυτή η σάλτσα από το φόρεμα.
Ευχαριστώ. Τι είσαι; Καθαριστήριο;
Είμαι σχεδιάστρια. Ξέρω από υφάσματα.
Και όμορφη και ταλαντούχα.
Μήπως βρήκα την τέλεια γυναίκα;
Μάλλον ένα ρεντίκολο
μπροστά σε 100 ξένους. Αλλά... Εντάξει.
Κλασική ιστορία.
Πού αγοράζω τα ρούχα σου;
Στο μαγαζί μου.
Για την ώρα, τουλάχιστον.
Κοστίζει πολλά μια μπουτίκ,
ιδίως όταν προσπαθείς να λειτουργείς με ηθικά και ανθεκτικά υφάσματα.
Μετά, ανεβαίνει το νοίκι και ζητάς λεφτά απ' τη μαμά σου.
Και η φίλη σου δεν βοηθάει, παρ' όλο που κοιμάται στον καναπέ...
Συγγνώμη. Είπα πολλά.
Έχω μεγάλο στόμα καμιά φορά.
Μ' αρέσει το μεγάλο σου στόμα.
Αλλά κάπως σέξι.
Όταν πήγα στο Παρίσι, νόμιζα ότι θα γυρίσω και θα με καμάρωναν όλοι.
Είσαι ταξιδιώτης του κόσμου. Τέλεια. Κανείς απ' το Χάρλεμ δεν έχει πάει εκεί.
Ετοιμάζομαι ν' αλλάξω ζωή. Ως σεφ, κοινωνικά...
Χαίρομαι για σένα.
Αλλά γιατί εσύ και οι λευκοί διώξατε το μαγαζί του Ρέι γι' αυτό;
Αυτό έκλεισε επειδή σταμάτησε να πηγαίνει κόσμος.
Κι εσύ άρπαξες την ευκαιρία να το πάρεις.
Αλλά ξέρεις κάτι; Από μικρός ήσουν εγωιστής.
Λυπάμαι που δεν νοιάζεσαι για την ιστορία.
Έλα, θεία Τάμι. Πότε πήγες τελευταία φορά στου Ρέι;
Τι δουλειά έχεις εδώ, Καμίλ; Νόμιζα ότι χωρίσατε.
Χωρίσαμε.
Άρα, ήρθες λόγω προϊστορίας. Αυτή το 'χει πιάσει, Ίαν.
Ναι, αλλά προσπάθησε να χαρείς για τον ανιψιό σου.
Κάνει αυτό που θέλει.
Και ναι, μας λείπει πολύ του Ρέι. Σήμαινε πολλά για εμάς.
Εκεί πήγαμε στο πρώτο μας ραντεβού.
Ειλικρινά, όμως. Το μαγαζί δεν πήγαινε καλά και το ξέρουν όλοι.
Είχε πάρει "Γ". Ξέρεις πόσο δύσκολο είναι αυτό;
Είναι 83 ετών.
Αποκοιμήθηκε στο τηγάνι μια φορά και το 'χετε κάνει όλοι θέμα.
Άντε γαμήσου, Ίαν. Χάρηκα που σε είδα, Καμίλ.
-Βλέπεις τι τραβάω; -Ναι.
Ευχαριστώ που προσπάθησες, πάντως.
Ναι. Σε έτρωγε ζωντανό.
Η μαμά σου είπε ότι δεν θα ήσουν εδώ.
-Αλλιώς δεν θα ερχόμουν. -Δεν πειράζει.
Εντάξει.
Μου δίνεις ένα μαχαίρι;
Ξέρω ότι γνωρίζεις την κουζίνα. Έχεις υπάρξει πολλές φορές βοηθός μου.
Δώσε μου το μαχαίρι.
-Ευχαριστώ. -Μυρίζει καταπληκτικά.
Δοκιμαστή γεύσης. Παρακαλώ, δοκιμάστε.
Μ' αρέσει. Μόνο που θα μπορούσε να έχει περισσότερο γεύση από...
-Πιο καυτερό; -Αυτό είναι.
Έχεις δίκιο. Είμαστε στο ίδιο μήκος. Πάντα ήμασταν στο ίδιο μήκος.
Όχι πάντα.
Όταν είχες δίκιο, ήμασταν στο ίδιο μήκος κύματος.
Ίαν, ξέρω ότι έχουμε πει πολλά
και τα περισσότερα δεν ήταν καλά,
αλλά γι' αυτό που συμβαίνει στο Χάρλεμ δεν φταις εσύ
και είμαι περήφανη για σένα.
Είχες ένα όνειρο και το εκπληρώνεις.
Το εκτιμώ αυτό.
Θα κάνουμε πάρτι γευσιγνωσίας σύντομα. Να έρθεις.
Κοίτα ποια μιλάει. Η καθηγήτρια στο Κολούμπια.
Κι εγώ είμαι περήφανος για σένα.
Τελικά, καταφέραμε αυτά που θέλαμε.
Ναι. Εντελώς.
Οπότε, πάω να βρω την Κουίν
γιατί πρέπει να τη βοηθήσω να πάρει το κολιέ της πίσω.
Πάντα ήμουν χορτοφάγος. Και δεν είναι μόνο θέμα φαγητού.
Είναι τρόπος ζωής. Ακόμα και στον γάμο θα έχουμε αρνητικό αποτύπωμα άνθρακα.
Δηλαδή, έχεις φιλικό προς το περιβάλλον νυφικό;
Όχι ακριβώς. Βέρα Γουάνγκ.
Αν θες αρνητικό αποτύπωμα, πρέπει να ξεκινήσεις απ' το νυφικό.
Καταστρέφονται τροπικά δάση για το μετάξι που έχουν τα νυφικά.
-Δεν το 'χω ξανακούσει... -Δεν θες τέτοιο βάρος στη συνείδησή σου.
Έχω μια φίλη με φιλική προς το περιβάλλον μπουτίκ. Είναι εδώ.
-Τέλεια! Πρέπει να τη γνωρίσω. -Να τη. Κουίν. Από δω η Μίρα.
Δεν θα το πιστέψεις, αλλά η Μίρα θέλει ένα ηθικά σχεδιασμένο νυφικό.
Μπράβο σου. Καλή τύχη.
Θα διάλεγα κλασική σχεδιάστρια, αλλά ορίστε μας.
Δεν έχω μεγάλο προϋπολογισμό. Πενταψήφιο νούμερο.
Τι;
Λιγότερα απ' όσα παίρνω, αλλά... σ' ακούω.
Ευχαριστώ που ήρθατε απόψε.
Σημαίνει πολλά να βλέπω φίλους και συγγενείς.
Το Χάρλεμ ήταν μεγάλο μέρος της ζωής μου
και θα το αποχωριστώ δύσκολα,
αλλά η κληρονομιά μας συνεχίζεται με τον Ίαν και τη νύφη μου τη Μίρα,
που θ' αναλάβουν το σπίτι.
Το όνειρό μου για μια νέα γενιά Γουόκερς σ' αυτό το σπίτι εκπληρώνεται.
-Είσαι καλά; -Ναι.
Όχι.
Προχώρησαν. Όλοι προχώρησαν.
Ο Ίαν κι εγώ είμαστε...
-Παρελθόν. -Αγάπη.
Εις υγείαν, Ρετζίνα.
Ποτέ δεν περίμενα να με φέρει εδώ η ζωή.
Αλλά αυτή είναι η δύναμη της αγάπης.
-Όχι. -Όταν γνώρισα αυτόν τον άντρα,
τον θεώρησα φρικτό.
Εντάξει, θεία Τάμι.
Πέρασα χρόνια σχεδιάζοντας στο μυαλό μου πώς πρέπει να είναι ένας σύζυγος
και ο Ίαν ήταν ακριβώς το αντίθετο.
Απλώς φρικτός. Κάθε πράγμα στη λίστα μου...
Εντάξει, καταλάβαμε, μωρό μου.
Το θέμα είναι...
Όταν εμφανίζεται ο εκλεκτός,
ξεχνάς κάποιους κανόνες...
-Και διαλέγεις την αγάπη. -Στην αγάπη.
Ακόμα κι αν δεν έχω έναν αυστηρό "χωρίς ψέματα" κανόνα,
μετά από αρκετή σκέψη,
κατέληξα ότι οι ρομαντικές χειρονομίες
δεν ανήκουν στον τυπικό ορισμό του "ψέματος".
Μ' αρέσουν οι τυπικότητες.
Αλλά... Κοίτα, ξέρω γιατί φρίκαρες.
Αλλά η πραγματική ζωή δεν είναι ταινία όπου τα τέλεια ραντεβού γίνονται έτσι.
Απαιτούν προετοιμασία κι εσύ μου έδωσες μόνο δέκα λεπτά.
Τώρα δεν θα 'χεις ούτε τόσα. Θες να το επαναλάβουμε;
-Χτύπα με αλύπητα. -Δεν σκοπεύω.
-Τι τρέχει; -Δεν...
-Δεν ξέρω αν μπορώ να το κάνω αυτό. -Να φας πουτίγκα ρυζιού;
Θα ξετρελαθείς. Είναι το πιο παρεξηγημένο...
Όχι. Ξέρω ότι είναι ξαφνικό,
αλλά δεν μπορώ να βγαίνω μαζί σου.
-Μισό, τι; -Λυπάμαι.
Πάλι καλά που λυπάσαι.
Γιατί;
Δεν θέλω να 'μαι μια πετυχημένη μαύρη που βγαίνει με λευκή.
Έφτιαξα μια εφαρμογή για έναν σκοπό και θα ένιωθα υποκρίτρια αν...
Μην ολοκληρώσεις την πρόταση.
Είμαι σε δύσκολη θέση. Το καταλαβαίνεις, έτσι;
Τάι, δεν νομίζω ότι δίνει κανείς σημασία με ποια βγαίνεις.
Πίστεψέ με, δίνουν.
Κι αυτή είναι η διαφορά μας.
Εσένα δεν σε νοιάζει ποιοι το προσέχουν.
Οι φίλοι σου με θεωρούν γαμάτη και προχώ.
Αλλά για μένα, είναι ένδειξη προδοσίας.
Δεν είμαι χαζή. Και ξέρω ότι δεν βλέπω κάποια πράγματα.
Αλλά αν αποφασίζεις σύμφωνα με το τι πιστεύουν οι άλλοι,
δεν είσαι σίγουρα πουλημένη.
Είσαι απλώς δειλή.
Ξέρω τι ξέρω
γιατί ο άντρας μου είναι ο καλύτερος μετεωρολόγος των ΗΠΑ.
Ο άντρας σου δεν ξεχωρίζει
την κατηγορία τρία απ' την κατηγορία πέντε.
Έπρεπε να είμαστε σε καταφύγια, μωρή!
Ο άντρας μου έχει δυο μέρες στη δουλειά
και είδε τον Κατρίνα να έρχεται πρώτος απ' όλους, εντάξει;
Ακόμα γι' αυτήν την επιτυχία παραμιλάς;
Πάντως δεν σε προειδοποίησε για τη βροχή που έρχεται τώρα!
Έπρεπε να το ψυλλιαστείς, κοπελιά!
Αυτό ήταν ανοησία.
Εσένα θα σε τραβούσαν έξω. Πολύ καλό!
-Όλο κάτι κάνει η Γιολάντα! -Πώς γνωρίζει κανείς μετεωρολόγο;
Δεν μπορώ να πιστέψω ότι ένα σόου που πάει κόντρα σε ό,τι πιστεύω
μπορεί να είναι τόσο τέλειο.
Εντάξει, πρέπει να ομολογήσω κάτι.
Δίνω στον Τζέιμσον κι άλλη ευκαιρία.
Πρόσεχε, Καμίλ.
Εγώ πήγα κόντρα στον κανόνα του να βγαίνω με λευκές
και το πλήρωσα ακριβά.
Ελπίζω να μην το πληρώσω με το άρθρο στο Forbes.
-Μετά τη θυσία της Τρίνα; -Γάμα την περούκα, κοπελιά.
Αφού μοιραζόμαστε νέα, ο Σον θα έρθει απόψε.
-Θεωρείται ακόμα της μιας βραδιάς; -Διπλής βραδιάς είναι.
Κοίτα να τον κρατήσεις,
ιδίως αφότου σου έκλεισε να σχεδιάσεις το νυφικό της Μίρα.
Αρχίζει το σόου!
-Είμαι πραγματική γυναίκα... -Στάσου, τι;
-Συνεργάζεσαι με τη Μίρα; -Θέλει να σχεδιάσω το νυφικό της.
Ξέρω πώς φαίνεται, αλλά σου υπόσχομαι ότι είναι καθαρά επαγγελματικό.
-Και με πέντε ψηφία, μάλιστα. -Άντζι.
Ναι, μου δίνει 25.000.
Θα σου το έλεγα γιατί ξέρεις πώς πάει το μαγαζί.
Ήταν εκεί και το είπε και όλα έγιναν πολύ γρήγορα...
Τι έπρεπε να κάνω; Να αρνηθώ;
Ναι. Αυτό ακριβώς έπρεπε να κάνεις. Στην αρραβωνιαστικιά του πρώην μου.
Αλήθεια θες να διαλέξω ανάμεσα στη δουλειά και στη φιλία μας;
Όχι. Δεν χρειάζεται. Μάλλον έχεις διαλέξει ήδη.
Μαλακία, Κουίν.
Για στάσου...
Μισό λεπτό. Γιατί δεν θα χρειαζόμουν αυτήν την επιταγή
αν δεν ήσουν τόσο συγκρατημένη με τις γνωριμίες σου.
Όχι, κοπελιά. Δεν θα τα ρίξεις σ' εμένα.
Δεν ήμουν συγκρατημένη. Εξυπνάδα το λένε.
Γιατί να μπλέξω τους φίλους με τα λεφτά;
Για να καταλήξω να έχω μια Άντζι να ζει εις βάρος μου;
Μη μ' ανακατεύεις εμένα.
Δεν φταίω εγώ που η Κουίν δεν είναι καλή φίλη.
Τι; Θεέ μου. Δεν σχετίζονται όλα με την Καμίλ.
-Δεν είναι το σόου της Καμίλ! -Να κι οι μπηχτές.
Όχι δεν είναι το σόου της Καμίλ γιατί η Καμίλ φεύγει από δω.
-Μίλι; -Καμίλ!
Γάμα το. Φτιάξε νυφικά για όλους τους πρώην των φιλενάδων σου.
Πώς πήρες το μέρος της όταν έχει κάνει το ίδιο σ' εμένα;
Ξέρεις κάτι, Κουίν; Καλές δουλειές.
Δεν είσαι καν καλή φίλη, πώς περιμένεις να γίνεις καλή επιχειρηματίας;
-Τι; -Έφυγα!
Να πάρει.
Να 'σαι καλά, Άντζι. Ήξερες ότι ήθελα να το πω στην Καμίλ τη σωστή στιγμή.
Δυσκολεύομαι να πω ψέματα. Δεν λέω καλά ψέματα.
Μπορούμε να δούμε το τέλος;
Αυτό είναι το τέλος. Ευχαριστώ.
Μέσα στο δράμα είστε, ρε φίλε.
Να πάρει! Τώρα κλαίνε όλες και δεν ξέρω γιατί!
Υποτιτλισμός: Ντέση Βερβενιώτου
Επιμέλεια Εύα Τανταλίδου